Olaf Zinke – Wikipedia
Olaf Zinke (s. 9. lokakuuta 1966 Bad Muskau) on aiemmin Itä-Saksaa ja sittemmin Saksaa edustanut pikaluistelija. Zinke kilpaili 1 000 ja 1 500 metrin matkoilla. Hän nousi pikaluistelun parhaimpien joukkoon voittamalla sekä 1 000 metrin että 1 500 metrin matkat vuoden 1990 pikaluistelun maailmancupin kilpailussa Helsingissä. Vuoden 1992 talviolympialaisissa Albertvillessä hän voitti kultaa 1 000 metrin matkalla ajalla 1.14,85; korealainen Kim Yoon-man hävisi hänelle vain yhden sadasosasekunnin erolla, ja kahteen seuraavaankin oli eroa vain seitsemän ja kahdeksan sadasosasekuntia[1]. Zinke sijoittui 1 500 metrillä kuudenneksi ajalla 1.56,74.[2]
Kultaa Albertville 1992 1 000 metriä
Zinke oli automekaanikko, joka sai Berliinin kaupungilta työpaikan voidakseen harjoitella. Nuorempana hän piti jalkapallosta, mutta Itä-Saksan viranomaiset määräsivät hänet vaihtamaan 14-vuotiaana pikaluisteluun.[1]
↑ a b Wallechinsky, s. 104
↑ Wallechinsky, s. 111
Alkuperäinen artikkeli: en:Olaf Zinke
Noudettu kohteesta ”https://fi.wikipedia.org/w/index.php?title=Olaf_Zinke&oldid=16243590”
Viimeksi muokattu 2. helmikuuta 2017 kello 16.43